stanford-oval/wikipedia huggingface dataset:
Amalgaami
Sovelluksia > Kulta-amalgaami

Kulta-amalgaamia käytettiin aktiivisesti silloin, kun pienten kultahippujen erottaminen jauhetusta malmista ei onnistunut huuhtomalla tai muilla helppokäyttöisillä menetelmillä. Tällöin yhteen useista malmin erottamisessa käytetyistä erotusastioista lisättiin elohopeaa ja malmissa ollut kulta muodosti amalgaamin, joka oli erotettavissa. Kulta erotettiin amalgaamista kuumentamalla, jolloin elohopea höyrystyi pois.
Sovelluksia > Talliumamalgaami

Talliumamalgaamin jähmettymislämpötila on –58 °C, eli alhaisempi kuin puhtaan elohopean. Sitä käytetäänkin lämpömittareissa, joiden tulee toimia erityisen kylmissä olosuhteissa.
Sovelluksia > Sinkkiamalgaami

Sinkkiamalgaamia voidaan käyttää orgaanisessa synteesissä, esimerkiksi Clemmensen-pelkistyksessä. Se on voimakas pelkistin ja sitä käytetään myös analyyttisessä kemiassa.
Sovelluksia > Tina-amalgmaami

Tina-amalgaami oli pääraaka-aineena lasipeilien valmistuksessa aina 1500-luvulta 1900-luvulle asti. Näitä peilejä ei enää kuitenkaan valmisteta, sillä tina-amalgaamissa piilee vaara altistua elohopealle.
Kaivostoiminta

Elohopeaa on käytetty kaivostoiminnassa erityisesti kullan ja hopean erottamiseksi malmista, sillä elohopea muodostaa helposti amalgaamin näiden arvometallien kanssa. Malmista erotettiin ensin käyttömetallit ja sen jälkeen jäännökset kuljetettiin elohopealla pinnoitetun kaukalon läpi. Tämän jälkeen elohopeapinnoite raaputettiin pois ja elohopea höyrystettiin pois. Jos jäännösmalmissa oli kultaa, jää se höyrystymättä ja se voidaan ottaa talteen.
Amalgaamien muodostumiseen perustuvia erotusmenetelmiä on käytetty jo antiikin aikoina. Viime vuosikymmeninä elohopean käyttöä erotuksessa on pyritty minimoimaan sen myrkyllisyyden vuoksi, mutta erityisesti useissa kehitysmaissa elohopea on vielä aktiivisessa käytössä pienen mittakaavan kaivostoiminnassa. Se onkin maapallon suurin yksittäinen elohopeasaasteen aiheuttaja.
Amalgaamianturi

Amalgaamiantureita voidaan käyttää myrkyllisten elohopeasuolojen havaitsemiseen vesiliuoksesta. Anturien toiminta perustuu niiden materiaalina toimivan kuparin taipumukseen muodostaa amalgaameja elohopean kanssa. Typpihappoon liuotettua tutkittavaa suolaa laitetaan kuparikalvon päälle ja mikäli siinä on elohopeaa, huomataan se kalvon pinnalle muodostuneen hopeanvärisen amalgaamin perusteella.
Aiheesta muualla

Kuvia tai muita tiedostoja aiheesta Amalgaamipaikat Wikimedia Commonsissa
Amalgaami Lääkärikirja Duodecim.  9/2012. terveyskirjasto.fi. Arkistoitu 16.3.2016.
Asiaa amalgaamista. Osa I (pdf)  2010. hammasteknikko.fi.
Asiaa amalgaamista. Osa II (pdf)  2010. hammasteknikko.fi.
Allergia- ja astmaliitto: Amalgaami - ohje (Arkistoitu – Internet Archive) (allergia.fi)
Esko Rahikainen: Hammaspeikko. Amalgaamipaikkojen aiheuttama elohopeamyrkytys. Keskustelua ja tapausselostus. Helsinki 1993.
Amalgaamipaikalla korjattu hammas suussa.
Rafael dos Anjos

| Rafael dos Anjos> Henkilötiedot |
| --- | --- |
Syntynyt: 26. lokakuuta 1984 (ikä 40) Niterói, Rio de Janeiro
Kansalaisuus:   Brasilia
Vapaaottelija
Aktiivisena:  2004–
Pituus:  173 cm
Paino:  70 kg
Painoluokka:  kevytsarja (2004–2016, 2020–) välisarja (2017–2020)
Kätisyys:  oikea
Taistelutyyli:  thainyrkkeily, brasilialainen jujutsu
Seura:  Evolve MMA Kings MMA RVCA Sport (2017–)
Tilastot
Ottelut:  45
Voitot:  31
– tyrmäyksellä:  5
– luovutuksella:  10
– päätöksellä:  16
Tappiot:  14
– tyrmäyksellä:  3
– luovutuksella:  1
– päätöksellä:  10
Aiheesta muualla
www.rdosanjos.com
Rafael Souza dos Anjos (s. 26. lokakuuta 1984 Niterói, Rio de Janeiro) on brasilialainen vapaaottelija. Hän on voittanut kerran UFC:n kevytsarjan mestaruuden ja kerran brasilialaisen jujutsun maailmanmestaruuden purppuravyösarjassa, sekä EM-hopeaa mustavöisten sarjassa.
Vapaaottelu

Dos Anjos aloitti vapaaotteluissa kilpailemisen 2004 Brasiliassa. Hän hävisi ensimmäisen kamppailunsa hajaäänin Adriano Abua vastaan. Tämän jälkeen dos Anjos voitti Joao Paulo Almeidan tuomariäänin ja Felipe Arinellin teknisellä tyrmäyksellä, kunnes hävisi urallaan toisen kerran. Jorge Brittonia vastaan kamppailu päättyi ensimmäisen tappion tapaan hajaäänin. Tappion jälkeen dos Anjos voitti yhdeksän ottelua peräkkäin, joista kuusi tuli luovutuksella. Hän muun muassa voitti kolme kamppailua peräkkäin kuristuksella. Dos Anjos otteli kerran myös Japanissa Pancrasessa, jossa hän voitti Takaichi Hirayaman käsilukolla.
Vapaaottelu > UFC

Marraskuussa 2008 dos Anjos otteli ensimmäistä kertaa UFC:ssä. Hänen kaksi ensimmäistä kamppailua eivät sujuneet toivotulla tavalla hävitessään ensimmäisen kamppailunsa Jeremy Stephensille tyrmäyksellä kolmannessa erässä.
Toisessa kamppailussa dos Anjos hävisi tuomariäänin Tyson Griffinille huhtikuussa 2009, mutta ansaitsi Illan kamppailu bonuksen. Syyskuussa 2009 dos Anjos sen sijaan otti ensimmäisen voittonsa UFC:ssä Rob Emersonia vastaan tuomariäänin.
2010 dos Anjos otteli kolmesti. Kyle Bradleyta vastaan dos Anjos onnistui voittamaan tuomariäänin ja huhtikuussa hän voitti Terry Etimin käsilukolla UFC 112 -tapahtumassa, joka palkittiin myös Illan luovutus bonuksella. Vuoden kolmas kamppailu elokuussa päättyi tappioon Clay Guidaa vastaan murtuneen leuan vuoksi, jonka myötä hän luovutti kamppailun kolmannessa erässä.
Dos Anjos palasi takaisin kehään heinäkuussa 2011 George Sotiropoulosia vastaan, jonka hän voitti tyrmäyksellä 59 sekunnissa. Vuoden toinen kamppailu käytiin marraskuussa, jolloin dos Anjos kohtasi Gleison Tibaun. Hän hävisi kolmieräisen kamppailun hajaäänin (28–29, 29–28, 30–27).
2012 dos Anjos otteli kolmesti, joista ensimmäinen kamppailu oli 15. toukokuuta Kamal Shalorusia vastaan. Hän voitti kamppailun luovutuksella saadessaan Shalorusin takakuristukseen ensimmäisessä erässä. 11. heinäkuuta dos Anjos kohtasi Anthony Njokuanin, jonka hän voitti tuomariäänin (30–27,30–27,29–28). Dos Anjos voitti vielä marraskuussa Mark Bocekin myös tuomariäänin (30–27, 30–27, 30–27).
2013 dos Anjos otteli kahdesti ja voitti myös molemmat ottelunsa tuomariäänin. 18. toukokuuta Evan Dunhamia vastaan Jaraguá do Sulissa tuomariäänin (29–28, 29–28, 29–28) ja 28. elokuuta hän voitti Donald Cerronen tuomariäänin (29–28, 29–28, 29–28).
2014 dos Anjosilla oli kiireisin vuosi. Hän otteli vuoden aikana neljä kertaa, joista ensimmäinen päättyi tappioon tuomariäänin (30–27, 30–27, 30–27) Khabib Nurmagomedovia vastaan. Dos Anjos oli sitä ennen ehtinyt voittaa viisi ottelua peräkkäin. 7. kesäkuuta hän otteli vuoden toisen kamppailunsa Jason High'ta vastaan, jonka dos Anjos voitti teknisellä tyrmäyksellä toisessa erässä. Elokuussa hän voitti entisen kevytsarjan mestarin Benson Hendersonin myös teknisellä tyrmäyksellä, mutta tällä kertaa ensimmäisessä erässä. Joulukuussa dos Anjos kohtasi vielä Nate Diazin, jonka hän voitti tuomariäänin (30–26, 30–26, 30–27).
Vapaaottelu > UFC > Kevytsarjan mestaruus

Diazin voiton myötä dos Anjos haastoi kevytsarjan mestarin Anthony Pettisin. Ottelu käytiin UFC 185 -tapahtumassa 14. maaliskuuta 2015. Hän voitti mestaruuden tuomariäänin (50–45, 50–45, 50–45) ja sai myös palkinnoksi Illan suoritus bonuksen.
Dos Anjos puolusti mestaruuttaan ensimmäisen kerran Donald Cerronea vastaan, jonka hän oli voittanut aiemmin elokuussa 2013 tuomariäänin. Ottelu käytiin UFC on Fox: dos Anjos vs. Cerrone 2 -tapahtumassa 19. joulukuuta 2015, jossa dos Anjos onnistui puolustamaan mestaruutensa teknisellä tyrmäyksellä ensimmäisessä erässä ajassa 1:06. Hänet palkittiin voitosta myös Illan suoritus bonuksella.
Dos Anjosin oli määrä puolustaa mestaruuttaan toisen kerran höyhensarjan mestaria Conor McGregoria vastaan UFC 196:ssa. Muutamaa viikkoa ennen tapahtumaa, hän jättäytyi ottelusta loukkaantumisen vuoksi.
Vapaaottelu > UFC > Mestaruuden menettäminen

Dos Anjos puolusti kevytsarjan mestaruuttaan toisen kerran Eddie Alvarezia vastaan 7. heinäkuuta 2016 UFC Fight Night: dos Anjos vs. Alvarez -tapahtumassa. Viisieräinen mestaruusottelu päättyi ensimmäisessä erässä dos Anjosin tappioon teknisellä tyrmäyksellä. Samalla päättyi dos Anjosin viiden ottelun voittoputki.
Dos Anjos otteli seuraavaksi marraskuussa 2016 Tony Fergusonia vastaan Meksikossa. Hän hävisi viisieräisen ottelun tuomariäänin, joka palkittiin myös Illan kamppailu bonuksella.
Vapaaottelu > UFC > Siirtyminen välisarjaan (2017–2020)

Tappion jälkeen dos Anjos ilmoitti siirtyvänsä painoluokkaa ylemmäksi. Hän kertoi muun muassa syyksi, ettei kyennyt enää pudottamaan painoaan terveellisesti. Dos Anjosin ensimmäinen ottelu välisarjassa oli Tarec Saffiedinea vastaan, joka oli otellut UFC:ssä sitä ennen tilastolla 2–3. Kesäkuussa 2017 käyty ottelu päättyi dos Anjosin voittoon tuomariäänin (30–27, 30–27, 29–28). Syyskuussa dos Anjos kohtasi Neil Magnyn Kanadassa. Kolmieräinen kamppailu päättyi dos Anjosin voittoon käsitriangelikuristuksella. Joulukuussa hän otteli Robbie Lawleria vastaan välisarjan ykköshaastajan paikasta. Voittajan olisin määrä otella hallitsevaa mestaria Tyron Woodleyta vastaan. Kanadassa käyty kamppailu päättyi dos Anjosin voittoon tuomariäänin (50–45, 50–45, 50–45).
Vapaaottelu > UFC > Siirtyminen välisarjaan (2017–2020) > Välisarjan tilapäismestaruudesta ja jatko (2018–2020)

Huhtikuussa ilmoitettiin dos Anjosin ottelevan Colby Covingtonia vastaan Chicagossa kesäkuussa 2018 välisarjan tilapäismestaruudesta, kun välisarjan mestari Woodley oli loukkaantuneena. Dos Anjos hävisi ottelun tuomariäänin (46–49, 47–48, 47–48).
Mestaruusottelun jälkeen dos Anjos kohtasi voittamattoman Kamaru Usmanin marraskuussa 2018. Hän hävisi kamppailun tuomariäänin (43–50, 45–49, 47–48).
Dos Anjos otteli seuraavan kerran toukokuussa 2019 Kevin Leetä vastaan illan pääotteluna UFC Fight Night: dos Anjos vs. Lee -tapahtumassa. Dos Anjos voitti kamppailun käsitriangeli kuristuksella neljännessä erässä. Vain kaksi kuukautta myöhemmin heinäkuussa dos Anjos otteli Leon Edwardsia vastaan, joka oli voittanut viimeiset seitsemän ottelua peräkkäin. Ottelu käytiin San Antoniossassa UFC on ESPN: dos Anjos vs. Edwards -tapahtumassa, jossa dos Anjos hävisi tuomariäänin (45–50, 46–49, 46–49).
Tammikuussa 2020 dos Anjos kohtasi Michael Chiesan illan toisena pääotteluna UFC Fight Night: Blaydes vs. dos Santos -tapahtumassa. Dos Anjos hävisi kamppailun toistamiseen tuomariäänin (27–30, 28–29, 28–29).
Vapaaottelu > UFC > Paluu kevytsarjaan (2020–)

Dos Anjos palasi takaisin kevytsarjaan vaihtelevan menestyksen vuoksi halutessaan voittaa uudelleen kevytsarjan mestaruuden. Hänen oli määrä kohtada Islam Mahatšev lokakuussa 2020, mutta ottelu peruttiin, kun molemmat sairastuivat COVID-19 virukseen. Kaksikon oli määrä kohdata marraskuussa, mutta tällä kertaa Mahatšev joutui jättämään kamppailun väliin loukkaantumisten vuoksi, jonka myötä Paul Felder asettui viiden päivän varoitusajalla dos Anjosia vastaan. Dos Anjos voitti kamppailun hajaäänin (47–48, 50–45, 50–45) ja ansaitsi ottelusta illan suoritus bonuksen.
Saavutukset

Kevytsarjan mestaruus (kerran, puolustanut kerran)
Illan kamppailu (kahdesti)
Illan luovutusvoitto (kerran)
Illan suoritus (kolmesti)
Mustat kalat

Mustat kalat on salapoliisiromaani, jonka on kirjoittanut Eeva Tenhunen vuonna 1964.
Yleisradion radioteatteri teki romaanista kuunnelmasovituksen vuonna 2001.
Juoni

Kirja sijoittuu kesäiseen Savonlinnaan. Päähenkilö on nuori Liisa Rautasalo, joka saapuu kirjan alussa junalla kaupunkiin toimiakseen turistioppaana Olavinlinnassa. Hän majoittuu ystävänsä Inkerin luo. Synkät varjot kuitenkin astuvat neiti Rautasalon elämään, kun tapahtuu murha.
Smartum

| Smartum Oy |
| --- | --- |
Yritysmuoto:  Osakeyhtiö
Perustettu:   1995 (Jyväskylä, Suomi)
Perustaja:  Hyökyvaara Jarmo ja Jorma
Toimitusjohtaja:  Anni Hyökyvaara (11/2023)
Kotipaikka:  Helsinki
Toimiala:  Työhyvinvointi
Tuotteet:  Liikuntaetu, Liikunta- ja kulttuurietu, Lounasetu, Hierontaetu, Työmatkaetu ja Terveysetu. Kaikki edut saatavilla sähköisenä ratkaisuna.
Liikevaihto:  90,7 MEUR (2015)
Henkilöstö:  50 (2024)
Emoyhtiö:  The Orange Company
Kotisivu:  www.smartum.fi
Infobox OKVirheellinen NIMI-arvo: 
Smartum on suomalainen vuonna 1995 perustettu perheyritys, joka kehittää hyvinvointipalveluja työelämän käyttöön. Smartum luo ratkaisuja, joilla työnantajat voivat tarjota työntekijöilleen joustavasti Smartumin työsuhde-etuja.
Yrityksen tuotteita ovat muun muassa Liikuntaetu, Liikunta- ja kulttuurietu, Lounasetu, Hierontaetu, Työmatkaetu ja Terveysetu. Smartum-edut ovat henkilökohtaisia, eikä niillä voi maksaa esimerkiksi perheenjäsenten harrastuksia. Työnantajalle ja yritykselle Smartum-edut ovat arvonlisäverottomia ja vähennyskelpoisia. Työnantaja voi tarjota etuja työntekijöilleen verovapaasti – verottajan määrittelemissä rajoissa.
Yritys

Smartumin asiakkaina on yli 13 000 yritystä, joissa on yhteensä noin miljoona työntekijää. Lisäksi Smartumin palveluntarjoajien verkostoon kuuluu jo lähes 40 000 palveluntuottajaa, jotka vastaanottavat Smartum-maksuja.
Vuonna 2007 Laatukeskus valitsi Smartumin Laatuinnovaatio -kilpailun voittajaksi PK-yritysten sarjassa ja Novetos palkitsi yrityksen vuoden Eettisenä johtajana. Vuonna 2008 Suomen Kuvalehti valitsi Smartumin Suomen parhaaksi kasvuyritykseksi, ja 2010 se valittiin vuoden uusmaalaiseksi palvelualan yritykseksi. Vuonna 2014 Smartum valittiin Suomen ravistavimmaksi yritykseksi; Ravistajat-kilpailussa haettiin eniten toimialaansa ja suomalaisten arkea ravistellutta yritystä.
Syyskuussa 2024 tiedotettiin Epassi-yrityksen (ent. Sporttipassi) ja Smartumin yhdistymisestä, jolloin Smartum siirtyi osaksi Epassi Groupia.
Kohdennetut maksuvälineet

Smartumin maksuvälineet, eli sähköiset Smartum-edut sekä 4 euron arvoinen Liikuntaseteli ja 5 euron arvoinen Liikunta- ja kulttuuriseteli ovat tarkoitettu henkilöstön hyvinvoinnin edistämiseen sekä liikunnan ja kulttuurin harrastamisen tukemiseen. Liikunta- ja kulttuurietu käy liikuntapaikkojen lisäksi maksuvälineenä muun muassa konserteissa, näyttelyissä ja urheilutapahtumissa. Sähköisillä Smartum-eduilla maksetaan mieluisassa käyttöpaikassa kätevästi SmartumPay-mobiilisovelluksella. 
Kaikki Smartum-edut ovat työntekijälle verovapaita työsuhde-etuja tietyin edellytyksin, esimerkiksi liikuntaetua työnantaja voi tarjoa työntekijälleen 400 euron edestä vuodessa.
Smartum Lounasetu on tarkoitettu työaikaisen ruokailun maksuvälineeksi. Lounasedulla voi maksaa ainoastaan aterioita ravintoloissa ja ruokakaupoissa esimerkiksi annosteltavan aterian palvelutiskiltä. Lounasetu on rahanarvoinen etu työnantajalle sekä työntekijälle. Työnantaja voi vähentää kustannukset verotuksessa, ja työntekijä hyötyy lounasedusta joko palkan lisänä luontoisetuna tai lounasvähennyksenä, jolloin työntekijän palkasta pidätetään edun verotusarvo 75 %.
Smartum Työmatkaedun avulla työnantaja voi tarjota työmatkaedun työntekijälleen joko palkan päälle tai osana nykyistä rahapalkkaa. Työmatkaetu on hyödyllisin työntekijälle, jolla ei ole oikeutta matkakuluvähennykseen verotuksessa, koska asunnon ja työpaikan väliset matkakustannukset jäävät alle 750 euron vuodessa. Etu on henkilökohtainen, ja työntekijä voi ostaa sillä joko arvolipun tai kausilipun. Työnantaja voi vähentää työmatkaedun hankintakulut tuloverotuksessaan. Työmatkaetu on tarkoitettu kodin ja työpaikan välisiin matkoihin, mutta sitä voi käyttää myös vapaa-ajan matkoilla.
Aiheesta muualla

Smartum Oy
Öljy

Öljyä ja vettä
Oliiviöljyä
Synteettistä moottoriöljyä
Öljy on veteen liukenematon palava nestemäinen orgaaninen yhdiste.
Maaöljy

Usein öljy-sanalla viitataan nimenomaan maaöljyyn (raakaöljyyn), jota pumpataan maan sisältä. Se on hiilivetyjen seos. Maaöljy on tällä hetkellä yksi maailman tärkeimmistä energianlähteistä, ja se liittyy olennaisena osana kansainväliseen politiikkaan. Maaöljyä kulutettiin vuonna 2004 maailmassa noin 13 miljardia litraa (83 miljoonaa tynnyriä) ja Suomessa noin 35 miljoonaa litraa (220 tuhatta tynnyriä) päivässä. Siitä valmistettuja polttoaineita ovat bensiini ja dieselöljy sekä kevyt ja raskas polttoöljy. Paitsi polttoaineena, maaöljystä valmistettuja tuotteita käytetään myös voiteluöljyinä sekä teollisuudessa esimerkiksi muovien valmistukseen. Maaöljy on fossiilinen polttoaine ja sellaisena ehtyvä luonnonvara, joka on syntynyt maapallolle miljoonien vuosien aikana.
Rasvaöljyt

Öljy-sanaa käytetään myös sellaisista rasvoista, jotka huoneenlämmössä ovat nestemäisiä. Useimmat niistä ovat kasvikunnan tuotteita, ja niitä sanotaan myös kasviöljyiksi. Niitä saadaan monien kasvien siemenistä sekä muutamien kasvien hedelmistäkin. Niitä käytetään varsinkin ravintoöljyinä, mutta myös teknisiin tarkoituksiin ja kemianteollisuuden raaka-aineina.
Nestemäisiä rasvoja eli rasvaöljyjä esiintyy myös eläinkunnassa, esimerkiksi kalaöljy. Kalaöljyä on muun muassa sardiiniöljy. Tietyistä äyriäisistä saadaan krilliöljyä.
Rasvaöljyt > Tunnettuja kasviöljyjä

| --- | --- |
 avokadoöljy  auringonkukkaöljy  hamppuöljy  helokkiöljy  kookosöljy  maapähkinäöljy  maissiöljy  manteliöljy  mäntyöljy  oliiviöljy :  palmuöljy  pellavasiemenöljy  puuvillansiemenöljy  rapsiöljy  ruusuöljy  rypsiöljy  seesamiöljy  seetriöljy  sinapinsiemenöljy  soijaöljy
Eteeriset öljyt

Eteeriset öljyt ovat monissa kasveissa pieninä määrinä esiintyviä, herkästi haihtuvia yhdisteitä. Kemiallisesti ne eivät muistuta sen enempää maaöljyä kuin rasvaöljyjäkään. Ne ovat yleensä voimakkaasti tuoksuvia aineita, ja ne saavat aikaan monet kukkien ja hedelmien tuoksut. Niitä on runsaasti myös maustekasveissa.
Aiheesta muualla

Kuvia tai muita tiedostoja aiheesta öljy Wikimedia Commonsissa
Allomorfi

Allomorfilla tarkoitetaan kielitieteessä saman morfeemin muunnelmia. Esimerkiksi suomen kielessä sisäsijamuoto inessiivillä on kaksi allomorfia, jotka ovat täydennysjakaumassa. Takavokaaliset sanat saavat päätteen -ssa ja etuvokaaliset päätteen -ssä.
Kazakstan kesäolympialaisissa 2012

Aleksandr Vinokurov voitti miesten maantieajon.
Kazakstan osallistui Lontoon kesäolympialaisiin 2012 115 urheilijan voimin tuoden yhteensä 13 mitalia. Maan lipunkantajana toimi avajaisissa painija Numakhan Tinaliyev ja päättäjäisissä nyrkkeilijä Serik Sapiyev.
Mitalistit

| Mitali | Mitalisti | Laji | Tapahtuma |
| --- | --- | --- | --- |
|  Kulta | Aleksandr Vinokurov | Pyöräily | Miesten maantieajo |
|  Kulta | Zulfiya Chinshanlo | Painonnosto | Naiset 53 kg |
|  Kulta | Maiya Maneza | Painonnosto | Naiset 63 kg |
|  Kulta | Svetlana Podobedova | Painonnosto | Naiset 75 kg |
|  Kulta | Ilja Iljin | Painonnosto | Miehet 94 kg |
|  Kulta | Olga Rypakova | Yleisurheilu | Kolmiloikka |
|  Kulta | Serik Sapiyev | Nyrkkeily | 69 kg |
|  Hopea | Adilbek Niyazymbetov | Nyrkkeily | 81 kg |
|  Pronssi | Daniyal Gadzhiyev | Paini | 84 kg |
|  Pronssi | Marina Volnova | Nyrkkeily | Naiset 75 kg |
|  Pronssi | Guzel Manyurova | Paini | 72 kg |
|  Pronssi | Ivan Dychko | Nyrkkeily | +91 kg |
|  Pronssi | Akzhurek Tanatarov | Paini | 66 kg |
Cardano (lohkoketjualusta)

Cardano on syyskuussa 2017 julkaistu lohkoketjualusta. Sen oma kryptovaluutta on Ada Lovelacen mukaan nimetty ADA. Cardanolla on avoin lähdekoodi ja se käyttää proof of stake -mekanismia.
Cardanon kehittämisen aloittivat Jeremy Wood ja Ethereumin perustajiin kuulunut Charles Hoskinson vuonna 2015. Kehittämisessä hyödynnettiin vertaisarvioitua tutkimusprosessia alustan turvallisuuden, skaalautuvuuden ja kestävyyden tukemiseksi. Tällä pyrittiin välttämään aiempia kryptovaluuttoja koskeneita rajoitteita. Cardanoa on kuitenkin kritisoitu verrattaen hitaasta päivitysten etenemisestä testiverkkoon.
Youth for Christ

| Youth for Christ> Nuoret Kristukselle |
| --- | --- |
Perustettu:  1945
Tyyppi:  kristillinen nuorisojärjestö
Toimiala:  evankelioiva nuorisotyö
Kotipaikka:  Englewood, Colorado
Toiminta-alue:  maailmanlaajuinen
Aiheesta muualla
Sivusto
Infobox OKNimi-testi OK: 
Kolmipäiväisen Tukholmassa huhtikuussa 1946 järjestetyn kokouksen tapahtuma. Osallistuvina pastoreina olivat Torrey M. Johnson, Stratton Shufelt, Billy Graham ja Charles Templeton.
Youth for Christ (suom. Nuoret Kristukselle, lyh. YFC) on evankelinen, tunnustuskuntiin sitoutumaton nuorisojärjestö, joka keskittyy evankelioimiseen ja opetuslapseuttamiseen. Järjestön pääkonttori sijaitsee Denverissä, Coloradossa.
YFC on kehittynyt 1940- ja 1950-luvun evankelisten liikkeiden tapaan, vähentäen teologista separatismia ja kirkkokuntasiteitä sekä vahventaen yhteiskunnallista vaikutusta. YFC:n pitkäaikainen merkitys kuvastaa nuorisokulttuuriin kasvanutta merkitystä 1900-luvun puolivälin jälkeisessä Amerikassa.
Järjestö korostaa evankeliointia sekä julistuksen ja kulttuurienvälisen työn maailmanlaajuista merkitystä. Vuoteen 2013 mennessä järjestö toimi 133 maassa ja sillä oli yli 36 000 palkattua ja vapaaehtoista työntekijää, 550 palvelukeskusta. Kyseisenä vuonna järjestö tavoitti lähes 250 000 nuorta.
Historia

Youth for Christ syntyi 1940-luvun puolivälissä järjestettyjen evankelioivien kaupunkilaisnuorten kokousten seurauksena, joita järjestettiin Yhdysvalloissa sekä Kanadassa ja Isossa-Britanniassa. New York City oli nuorten kokousten keskus 1930- ja 1940-luvuilla Lloyd Bryantin, Jack Wyrtzenin ja Percy Crawfordin toimesta. Kokoukset levisivät erityisesti keskilännen suuriin kaupunkeihin, joissa Torrey Johnson piti suuria nuorisokokouksia huipentuen 1945 yli 70 000 hengen kokoukseen Soldier Fieldillä.
Torrey Johnson, Charles Templeton ja muut nuorisokokousten johtajat perustivat Youth for Christ-järjestön heinäkuussa 1945 Winona Laken raamattukonferenssin yhteydessä Indianassa. Ensimmäiseksi puheenjohtajaksi nimitettiin Johnson.
Kahden ensimmäisen toimintavuoden aikana YFC järjesti yli 900 lauantai-illan kokousta eri puolilla maata. Johnson palkkasi Billy Grahamin evankelistaksi ja YFC:n ensimmäiseksi kokopäiväiseksi työntekijäksi. Grahamin johdolla YFC matkusti laajalti ympäri Pohjois-Amerikkaa ja pian ympäri maailmaa. Vuoteen 1947 mennessä he olivat toimineet 46 maassa. Vuonna 1948 Bob Cook otti puheenjohtajan tehtävän vastaan. Cookin johdolla YFC:n toiminta laajentui raamattukerhoihin, jotka tunnettiin myöhemmin nimellä Campus Life, sekä rikollisille nuorille suunnattuihin kesäleireihin.
Seuraavina vuosina YFC:n palvelumuodot laajentuivat reagoiden muuttuvaan nuorisokulttuuriin. Vuonna 1968 järjestö perusti International Council of Youth for Christ-järjestön maailmanlaajuiseksi koordinointitoimielimeksi.
Suininlahden koulu

| Suininlahden koulu |
| --- | --- |
 Suininlahden koulu Toivalassa
Sijainti:  Suininlahdentie 1, 70900 Toivala (Siilinjärvi)
Koordinaatit:  62.9880°N, 27.7325°E
Tyyppi:  suomenkielinen yläkoulu
Perustettu:  1988
Rehtori:  Mervi Pulkkinen
Luokat:  7-9
Oppilaita:  353 (2019)
Verkkosivut
Suininlahden koulu on Siilinjärven eteläosassa, Toivalan taajamassa toimiva yläkoulu. Sen naapurina sijaitsee Toivalan koulu (alakoulu).
Lukuvuonna 2023–2024 koulussa oli noin 350 oppilasta. Koulun rehtori on Mervi Pulkkinen. Pulkkinen aloitti rehtorina syksyllä 2023 koulun rehtorina  vuodesta 2011 toimineen Ilpo Kemppaisen jäädessä eläkkeelle.
Historiaa

Suininlahden koulu oli aiemmin nimeltään Toivalan yläaste. Nimi muutettiin vuonna 2008.
Koulu rakennettiin vuonna 1988 paikalla aiemmin sijainneen puurakenteisen ja heikkokuntoisen ”vanhan koulun” tilalle. Tontin vanhassa koulussa opetettiin silloisten Vuorelan ja Toivalan ala-asteiden ylimpiä luokkia. Loppuvaiheessa rakennuksessa sijaitsi Toivalan ala-asteen puukäsityöluokkia. Ennen Suininlahden koulun rakentamista Toivalan, Vuorelan ja Jännevirran oppilaat kävivät peruskoulun yläluokat (7.–9.) luokat silloisella Siilinjärven yläasteella.
Ruokala

Suininlahden koulun kouluravintola, ”Manteli”, valittiin Vuoden Kouluravintolaksi vuonna 2008.
Pekasus

Pekasus oli perussuomalaisia arvoja noudattanut opintokeskus. Sitä ylläpiti Peruskansan Sivistysliitto ry. Yhdistys sai toimintaansa vuosina 2015–2024 yhteensä 1,3 miljoonaa euroa valtionosuuksina. Yhdistys päätti purkautua vuonna 2024. Sen viimeinen puheenjohtaja oli Arto Luukkanen.
Aiheesta muualla

Pekasus